
ส่วนที่ 3
ยุทธศาสตร์และแนวทางการพัฒนาในช่วงสามปี
1.  วิสัยทัศน์การพัฒนาตำบลฉลอง
 “คุณภาพชีวิตดี สังคมมีสุข พัฒนาทุกด้าน บริหารแบบมีส่วนร่วม”
2.  ยุทธศาสตร์การพัฒนา
2.1   ยุทธศาสตร์ด้านเศรษฐกิจ
· แนวทางพัฒนาการอาชีพ
· แนวทางพัฒนาอุตสาหกรรมและการโยธา
· แนวทางพัฒนาการเกษตร
2.2  ยุทธศาสตร์ด้านการบริการชุมชนและสังคม 
· แนวทางพัฒนาการสร้างความเข้มแข็งของชุมชน
· แนวทางพัฒนาการศาสนา วัฒนธรรมและนันทนาการ
· แนวทางพัฒนาการศึกษา
· แนวทางพัฒนาการสาธารณสุข
2.3 ยุทธศาสตร์ด้านสิ่งแวดล้อมและทรัพยากรธรรมชาติ
· แนวทางพัฒนาการบริหารจัดการ
· แนวทางพัฒนาด้านเคหะและชุมชน
2.4   ยุทธศาสตร์ด้านการบริหารจัดการองค์กรท้องถิ่น
· แนวทางพัฒนาบุคลากร
· แนวทางพัฒนาการบริหารจัดการองค์กร






แนวทางการพัฒนาหรือกลยุทธ์ตามแผนยุทธศาสตร์การพัฒนา
ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดนครศรีธรรมราช  (พ.ศ.2557-2559) ได้กำหนดขึ้นเพื่อให้สอดคล้องกับสภาวการณ์ในปัจจุบัน ภายใต้แนวคิด “หลักความพอเพียง” ตามแนวพระราชดำริฯ โดยอาศัยกรอบแนวทางจากยุทธศาสตร์การพัฒนาประเทศ แผนพัฒนาเศรษฐกิจและสังคมแห่งชาติ ฉบับที่ 11 นโยบายรัฐบาล ยุทธศาสตร์การพัฒนากลุ่มจังหวัดภาคใต้ฝั่งอ่าวไทย ยุทธศาสตร์การพัฒนาจังหวัดนครศรีธรรมราช และภารกิจ 6 ด้าน ขององค์กรปกครองส่วนท้องถิ่นตามแผนปฏิบัติการกำหนดขั้นตอนการกระจายอำนาจฯ มาตรา 32(1) รวมทั้ง ได้ทบทวนจากยุทธศาสตร์การพัฒนาขององค์กรปกครองส่วนท้องถิ่น ฉบับปี พ.ศ.2556-2558 ประกอบด้วย ยุทธศาสตร์ พันธกิจ และเป้าหมายการพัฒนา ดังนี้
      ยุทธศาสตร์ที่ 1 การพัฒนาเศรษฐกิจ
     	 พันธกิจ
	    1. สร้างความเข้มแข็งให้กับเกษตรกรรายย่อย พัฒนาองค์ความรู้ตามแนวพระราชดำริเศรษฐกิจพอเพียง
	    2. พัฒนาอาชีพที่สอดคล้องกับบริบทของชุมชน และความต้องการของตลาด วิสาหกิจชุมชน สนับสนุนการใช้ภูมิปัญญาท้องถิ่นและส่งเสริมการนำเทคโนโลยีมาใช้ในการเพิ่มมูลค่าการผลิต ด้านการเกษตร อุตสาหกรรม และบริการ ฯลฯ
	    3. ส่งเสริมการผลิตและจำหน่ายสินค้าเกษตรทั้งที่เป็นอาหาร มิใช่อาหาร และพลังงานทดแทน
	    4. สนับสนุนการจัดรูปที่ดินเพื่อการพัฒนาชุมชนเมืองและชนบท
	    5. จัดให้มีระบบโครงสร้างพื้นฐานและแหล่งน้ำเพื่อการเกษตรอย่างทั่วถึงและเพียงพอ
	    6. ฟื้นฟู พัฒนาทรัพยากรเพื่อการท่องเที่ยว ทั้งแหล่งท่องเที่ยว บุคลากร  ภาคการตลาด  ประชาสัมพันธ์การท่องเที่ยว  เพื่อเสริมสร้างภาพลักษณ์ที่ดีของจังหวัด
	   7. ส่งเสริมการลงทุน การพาณิชย์  และพัฒนาธุรกิจที่เกี่ยวเนื่องกับการท่องเที่ยว
	   8. ส่งเสริม สนับสนุนการวิจัยพัฒนาที่ผสมผสานภูมิปัญญาท้องถิ่นกับองค์ความรู้ใหม่ สนับสนุน    การวิจัยและพัฒนาร่วมระหว่างนักวิชาการและชุมชน โดยให้ความสำคัญกับความสอดคล้องกับความต้องการ  ภาคเศรษฐกิจชุมชน
     	 เป้าหมายการพัฒนา
   1. รายได้ของชุมชนเพิ่มขึ้นโดยเฉลี่ยร้อยละ 10 ต่อปี
   2. ประชาชนได้ใช้ประโยชน์จากที่ดินอย่างเป็นธรรม ที่ดินมีคุณค่าและได้รับประโยชน์มากขึ้น 
   3. จังหวัดนครศรีธรรมราชเป็นเมืองน่าท่องเที่ยวติดอันดับของภาคใต้
   4. เศรษฐกิจเติบโตในอัตราที่เหมาะสมกับศักยภาพของจังหวัด โดยให้ความสำคัญกับการเพิ่มมูลค่าการค้าการลงทุนของจังหวัด
      ยุทธศาสตร์ที่ 2 การพัฒนาทรัพยากรธรรมชาติ สิ่งแวดล้อมและพลังงาน
     	 พันธกิจ
	   1. ฟื้นฟูพื้นที่ป่าและระบบนิเวศให้เกิดความอุดมสมบูรณ์
	   2. ส่งเสริมการบริหารจัดการน้ำในพื้นที่ต้นน้ำและลุ่มน้ำอย่างมีประสิทธิภาพ โดยให้มีระบบช่วยตัดสินใจในการบริหารจัดการน้ำ ระบบพยากรณ์และเตือนภัยน้ำแล้งและน้ำท่วม
	   3. ส่งเสริมให้มีมาตรการควบคุมการท่องเที่ยวในแหล่งท่องเที่ยวธรรมชาติในชุมชน ให้อยู่ในขีดความสามารถการรองรับของระบบนิเวศ
	   4. ส่งเสริมการดำรงชีวิตตามวิถีไทย เพื่อปลูกฝังค่านิยมการบริโภค อย่างพอเพียงและยั่งยืน การสร้างเครือข่ายชุมชน เพื่อการอนุรักษ์ทรัพยากรธรรมชาติและสิ่งแวดล้อมชุมชน
	   5. ส่งเสริมให้ชุมชน หมู่บ้านมีส่วนร่วมในการบริหารจัดการเพื่อลดมลพิษและควบคุมกิจกรรมที่จะส่งผลกระทบต่อคุณภาพชีวิตและประชาชน เสริมสร้างประสิทธิภาพของกลไกการจัดการขยะชุมชน ขยะอันตราย ขยะอิเล็กทรอนิกส์ ขยะติดเชื้อ ส่งเสริมให้มีมาตรการสร้างแรงจูงใจให้เกิดการลดและคัดแยกขยะ ในแหล่งกำเนิด สนับสนุนการสร้างธุรกิจจากขยะรีไซเคิล และสนับสนุนให้มีระบบเก็บขนและกำจัดขยะ แบบรวมศูนย์
	    6. เสริมสร้างประสิทธิภาพในการกำจัด บำบัดมลพิษ ทั้งด้านวิชาการ บุคลากร และสร้างจิตสำนึกของชุมชนในการมีส่วนร่วมติดตาม ตรวจสอบ เฝ้าระวัง แก้ไขปัญหาสิ่งแวดล้อม
	    7. ส่งเสริมสนับสนุนครัวเรือน ชุมชน ใช้พลังงานทดแทน พลังงานทางเลือก พลังงานใสสะอาด
	    8. สนับสนุนส่งเสริมการรังวัดและจัดทำแผนที่ เพื่อแสดงแนวเขตที่ดินของรัฐ
	    9. ผลักดันให้มีระบบคุ้มครองสิทธิชุมชนและการแบ่งปันผลประโยชน์ที่เป็นธรรม อนุรักษ์ฟื้นฟู ความหลากหลายของพันธุกรรมท้องถิ่น เพื่อรักษา ปกป้องระบบนิเวศน์ที่เชื่อมโยงวิถีชีวิตและวัฒนธรรมชุมชน
     	 เป้าหมายการพัฒนา
   	   1. ทรัพยากรธรรมชาติและสิ่งแวดล้อมมีความสมดุลเชิงนิเวศน์อย่างยั่งยืน ประชาชนมีการดำรงชีวิตอยู่อย่างมีความสุขภายใต้คุณภาพสิ่งแวดล้อมที่ดี
   2. ประชาชนมีจิตสำนึกและมีส่วนร่วมในการบริหารจัดการทรัพยากรธรรมชาติและสิ่งแวดล้อม
   3. ครัวเรือน ชุมชน มีทางเลือกในการใช้พลังงาน และมีพลังงานใช้อย่างเพียงพอ
	   4. คุณภาพสิ่งแวดล้อมอยู่ในเกณฑ์มาตรฐาน
      ยุทธศาสตร์ที่ 3 การพัฒนาสังคมและคุณภาพชีวิต
     	 พันธกิจ
	    1. พัฒนาทรัพยากรมนุษย์และองค์กรภาคประชาสังคมให้มีศักยภาพเพื่อรองรับการพัฒนาในทุกด้าน
	    2. พัฒนาคุณภาพการศึกษา  กระบวนการเรียนรู้คู่คุณธรรม จริยธรรม จัดการศึกษาทั้งในและ  นอกระบบ สนับสนุนการจัดทำหลักสูตรท้องถิ่น  ส่งเสริมให้เยาวชน  ประชาชน ใช้ประโยชน์จากเทคโนโลยีสารสนเทศเชิงสร้างสรรค์อย่างฉลาดเพื่อเสริมสร้างการเรียนรู้
    3. รณรงค์ให้เกิดการพัฒนาและปรับเปลี่ยนพฤติกรรมสุขภาพอนามัย พัฒนาสิ่งแวดล้อมชุมชนให้ถูกสุขลักษณะ
	    4. พัฒนาบุคลากรทางการแพทย์และสาธารณสุข  ส่งเสริมการบริหารจัดการแพทย์แผนไทย (แพทย์ทางเลือก) ทั้งในระดับชุมชน และ สถานพยาบาล
	    5. รณรงค์ ป้องกัน ควบคุมการแพร่ระบาดของยาเสพติดเพื่อลดจำนวนผู้เสพย์และผู้เกี่ยวข้องให้น้อยลง
	    6. รณรงค์ ควบคุมการแพร่ระบาดของโรคติดต่อร้ายแรงและป้องกันการเกิดโรคไม่ติดต่อ  เฝ้าระวังป้องกันปัญหาการป่วยและตายด้วยโรคอุบัติใหม่
	    7. ส่งเสริมการจัดระเบียบชุมชน สังคม การรักษาความสงบเรียบร้อยและการบรรเทาสาธารณภัย  เพื่อความปลอดภัยในชีวิตและทรัพย์สินของประชาชน
               8. พัฒนาการกีฬา  เสริมสร้างโอกาสให้ประชาชนทุกกลุ่มออกกำลังกายและเล่นกีฬา จัดหาสถานที่จัดกิจกรรมออกกำลังกายและเล่นกีฬาอย่างทั่วถึง
               9. ส่งเสริมการทำนุบำรุงและรักษา ศิลปวัฒนธรรม จารีตประเพณี ภูมิปัญญาท้องถิ่น พัฒนา ฟื้นฟู ต่อยอดแหล่งเรียนรู้ทางวัฒนธรรม เพื่อส่งเสริมการเรียนรู้ของเยาวชนและประชาชนและเผยแพร่สู่สังคมโลก
              10. สงเคราะห์ และพัฒนาเด็ก สตรี คนชรา และผู้ด้อยโอกาสในสังคมให้มีคุณภาพชีวิตที่ดีและพึ่งพาตนเองได้
              11. สร้างกระบวนการมีส่วนร่วมเพื่อความเข้มแข็งของชุมชน สนับสนุนการจัดทำและใช้แผนชุมชน  และส่งเสริมกิจกรรมชุมชน 

     	 เป้าหมายการพัฒนา
	   1. ประชาชน/เยาวชน มีความรู้ มีคุณธรรม จริยธรรม ดำรงชีวิตได้อย่างปกติสุข 
	   2. ประชาชนได้รับสวัสดิการพื้นฐานอย่างทั่งถึงเป็นธรรม และมีความปลอดภัยในชีวิตและทรัพย์สิน
	   3. ประชาชนมีคุณภาพชีวิตเพิ่มขึ้นทั้งทางร่างกาย จิตใจ สติปัญญา รวมทั้งมีอนามัยการเจริญพันธุ์    ที่เหมาะสมในทุกช่วงวัย
	   4. ประชาชนมีโอกาสในการเข้าถึงระบบสุขภาพที่มีคุณภาพเพิ่มขึ้น และปัจจัยเสี่ยงต่อสุขภาพลดลง 
     
     ยุทธศาสตร์ที่ 4 การพัฒนาโครงสร้างพื้นฐาน
     	 พันธกิจ
	    1. พัฒนาเส้นทางคมนาคมภายในเขตพื้นที่รับผิดชอบให้ได้มาตรฐาน สะดวกปลอดภัยอย่างทั่วถึง
	    2. พัฒนาระบบโครงสร้างพื้นฐานให้มีประสิทธิภาพและครบถ้วนเพียงพอ
	    3. พัฒนาระบบสาธารณูปโภค สาธารณูปการขั้นพื้นฐานให้มีประสิทธิภาพอย่างทั่วถึงทุกพื้นที่
	    4. ผลักดันให้มีการใช้ผังเมืองรวมจังหวัดเป็นกรอบและแนวทางในการพัฒนาด้านกายภาพ เศรษฐกิจและสังคมของจังหวัดนครศรีธรรมราช
              5. ผลักดันให้มีการใช้กฎหมายควบคุมอาคารอย่างเป็นรูปธรรม
     	 เป้าหมายการพัฒนา
              1. มีระบบโครงสร้างพื้นฐาน ที่ได้มาตรฐาน มีความสะดวก รวดเร็ว ปลอดภัย และเชื่อมโยงกับระบบการขนส่งอื่น รวมทั้งเพียงพอต่อความต้องการของประชาชน
      ยุทธศาสตร์ที่ 5 การพัฒนาการบริหารจัดการองค์กรภายใต้ระบบธรรมาภิบาล
     	 พันธกิจ
	    1. รณรงค์สร้างกระบวนการเรียนรู้ ปลูกฝังจิตสำนึก ค่านิยมตามหลักการปกครองระบอบประชาธิปไตยอันมีพระมหากษัตริย์ทรงเป็นประมุข เสริมสร้างวัฒนธรรมการเมืองแบบประชาธิปไตยและจิตสำนึกธรรมาภิบาลให้แก่เยาวชน ประชาชนทุกระดับ ทุกภาคส่วน
	    2. พัฒนาการบริหารจัดการองค์กรตามหลักธรรมาภิบาลให้มีประสิทธิภาพและโปร่งใส สนับสนุน ให้ใช้ทรัพยากรในการบริหารอย่างคุ้มค่า ปรับปรุงระบบข้อมูลและรูปแบบการให้บริการประชาชน ลดขั้นตอน      การทำงานเพื่ออำนวยความสะดวกแก่ประชาชน
	    3. พัฒนาและส่งเสริมการจัดทำแผนพัฒนาท้องถิ่นที่ตอบสนองความต้องการในระดับชุมชนภายใต้กระบวนการมีส่วนร่วมจากทุกภาคส่วน สนับสนุนให้มีระบบฐานข้อมูลกลางและระบบการติดตามประเมินผล
	    4. พัฒนาศักยภาพบุคลากรขององค์กรอย่างสม่ำเสมอและต่อเนื่อง เพื่อเสริมสร้างประสิทธิภาพในการปฏิบัติราชการ 
     	 เป้าหมายการพัฒนา
	   1. ประชาชนมีจิตสำนึกที่ดี มีส่วนร่วมในการพัฒนาท้องถิ่น 
   2. องค์กรปกครองส่วนท้องถิ่นมีความพร้อมในการแก้ปัญหาและให้บริการประชาชน
   3. มีการบริหารจัดการที่โปร่งใสและมีประสิทธิภาพ และเพิ่มการมีส่วนร่วมของทุกภาคีในการพัฒนา







แนวทางการพัฒนาขององค์การบริหารส่วนตำบลฉลอง
· ยกระดับคุณภาพชีวิตของประชาชนในตำบลให้ดีขึ้น
· สนับสนุน ส่งเสริมให้ราษฎรมีอาชีพ เพิ่มรายได้ที่ยั่งยืนและให้ราษฎรมีสิทธิ์ในที่ดินทำกิน
· พัฒนาสุขภาพพลานามัยของประชาชน
· พัฒนาคุณภาพชีวิตของนักเรียนในตำบลให้ดีขึ้น
· พัฒนาการศึกษา การอนุรักษ์ประเพณีวัฒนธรรมและภูมิปัญญาท้องถิ่นอันดีงามของท้องถิ่นให้อยู่สืบไป
· พัฒนาแหล่งท่องเที่ยวตลอดถึงการอนุรักษ์ทรัพยากรธรรมชาติและสิ่งแวดล้อม
· พัฒนาด้านโครงสร้างพื้นฐานให้ประชาชนได้รับความสะดวกในทุกด้าน
· ประสานการทำงานกับหน่วยงานอื่น ๆ ในการบริหารจัดการอย่างรวดเร็วและมีประสิทธิภาพ
· ให้ประชาชนเข้ามามีส่วนร่วมและรับทราบในการบริหารจัดการขององค์กร




























ยุทธศาสตร์การพัฒนาจังหวัดนครศรีธรรมราช
 แผนพัฒนาจังหวัด
  วิสัยทัศน์ (Vision) จังหวัดนครศรีธรรมราช
“นครแห่งการเรียนรู้ เกษตร ท่องเที่ยว น่าอยู่ ชุมชนเข้มแข็ง”
  จุดยืนการพัฒนาของจังหวัด (Positioning)
1. เมืองเกษตรคุณภาพ เกษตรคุณภาพ เกษตรนวัตกรรม
2. เมืองท่องเที่ยวเชิงอนุรักษ์และวัฒนธรรม (นครแห่งธรรม : ธรรมชาติ ธรรมะ วัฒนธรรม)
3. ตลาดกลางสินค้าเกษตร ศูนย์กลางการคมนาคมขนส่งและกระจายสินค้าของภาคใต้
 ประเด็นยุทธศาสตร์ (Strategic Issue)
ประเด็นยุทธศาสตร์ที่ 1  การบริหารจัดการการเกษตรแบบครบวงจร เป็นเกษตรสุขภาพ เกษตรคุณภาพ และนำนวัตกรรมเกษตรมาใช้เพื่อสร้างมูลค่าเพิ่มผลผลิตและสร้างรายได้
ประเด็นยุทธศาสตร์ที่ 2  การพัฒนาการท่องเที่ยวเชิงอนุรักษ์และวัฒนธรรมระดับมาตรฐานสากล ที่สามารถสร้างอาชีพและรายได้ในพื้นที่เพิ่มขึ้น
ประเด็นยุทธศาสตร์ที่ 3  การจัดการทรัพยากรธรรมชาติ น้ำ สิ่งแวดล้อมและพลังงานมีประสิทธิภาพ เพิ่มพื้นที่สีเขียวและการใช้พลังงานสะอาด
ประเด็นยุทธศาสตร์ที่ 4  การสร้างความมั่นคงบนพื้นฐานชุมชนเข้มแข็ง
ประเด็นยุทธศาสตร์ที่ 5 การพัฒนาสังคมแห่งการเรียนรู้และภูมิปัญญาเพื่อสร้างคุณภาพของคนนครศรีธรรมราช
 เป้าประสงค์รวม (วัตถุประสงค์) (Objective)
1. การรักษาฐานรายได้เดิม เพิ่มรายได้จากการเกษตรและท่องเที่ยว
2. ระบบการผลิตที่ได้รับรองมาตรฐานและระบบ logistics มีประสิทธิภาพเพิ่มขึ้น
3. นครศรีธรรมราชเป็นเมืองสีเขียวที่เป็นมิตรกับสิ่งแวดล้อม ทรัพยากรธรรมชาติ น้ำ สิ่งแวดล้อมได้รับการ
    จัดการอย่างมีประสิทธิภาพและใช้อย่างยั่งยืน
4. นครศรีธรรมราชเป็นเมืองพลังงานสะอาด มีการจัดการพลังงานอย่างมีประสิทธิภาพและใช้อย่างประหยัด
5. ประชาชนมีคุณภาพชีวิตที่ดีและมีความสุขเพิ่มขึ้น
6. การศึกษามีคุณภาพทัดเทียมกับค่ามาตรฐานการศึกษา
7. ปีการศึกษาเฉลี่ยของคนจังหวัดนครศรีธรรมราชสูงกว่าเกณฑ์มาตรฐานประเทศ
      	   การใช้ผังชุมชนในการกำหนดแนวทางพัฒนา
	    จากทำเลที่ตั้งและศักยภาพขององค์การบริหารส่วนตำบลฉลอง  ที่อยู่ห่างจากถนนสายหลัก  คือทางหลวงแผ่นดินหมายเลข 401 (สุราษฎร์ธานี – นครศรีธรรมราช) จากสี่แยกต้นเหรียง (อบต.เสาเภา) โดยใช้สายหลักคือ ถนนทางหลวงชนบท นศ 4048  เข้าสู่ตำบลฉลอง   ส่วนด้านศักยภาพของพื้นที่  มีทรัพยากรธรรมชาติที่อุดมสมบูรณ์  คาดว่าในอนาคตองค์การบริหารส่วนตำบลฉลอง  จะมีบทบาทสำคัญทางด้านการผลิตจากภาคเกษตรกรรม  ประเภทยางพารา  ปาล์ม ไม้ผลและนาข้าว  อีกทั้งด้านการท่องเที่ยวด้วย  จึงมีข้อเสนอแนวทางการพัฒนา  ดังนี้



	    	 - ด้านประชากรและการประกอบอาชีพ   ในพื้นที่องค์การบริหารส่วนตำบลฉลอง มีอัตราการขยายตัวเฉลี่ย  ร้อยละ 0.31 ต่อปี  ทำให้การคาดการณ์ประชากรในอนาคต พ.ศ.2572  มีประชากรประมาณ 6,830  คน  และประชากรส่วนใหญ่ยังคงประกอบอาชีพภาคเกษตรกรรม จึงต้องส่งเสริมความรู้และเทคโนโลยีสมัยใหม่  เพื่อพัฒนาอาชีพภาคเกษตรกรรม และส่งเสริมความรู้เรื่องการท่องเที่ยวเป็นกิจกรรมรอง  ด้วย
- ด้านการบริการสาธารณูปโภคและสาธารณูปการ  ควรพัฒนาและปรับปรุงแหล่งน้ำเพื่อการอุปโภคบริโภค  ให้ครอบคลุมทุกพื้นที่  ทั้งการจัดสร้างใหม่  เช่น ประปาชุมชน  บ่อน้ำตื้น  สร้างที่เก็บน้ำฝน และการพัฒนาคุณภาพน้ำประปา  ส่วนน้ำเพื่อการเกษตร  ควรขยายระบบชลประทานให้ทั่วถึง  พร้อมมีการบริหารจัดการเป็นระบบ  เช่น การจัดตั้งกลุ่มผู้ใช้น้ำ เป็นต้น  การบริการไฟฟ้าสวนสาธารณะ  และไฟฟ้าสู่ครัวเรือนให้ทั่วถึง  ควรขยายบริการโทรศัพท์สาธารณะ  และมีการเชื่อมระบบข้อมูลข่าวสาร  เพื่อการเรียนรู้ภายในชุมชน  เช่น การติดตั้งระบบอินเตอร์เน็ต  เพื่อบริการด้านการศึกษาแก่เด็กและเยาวชน  มีแหล่งออกกำลังกาย  สนามกีฬา และแหล่งประกอบกิจกรรมด้านนันทนาการ  แหล่งพักผ่อนหย่อนใจ  มีศาลาอเนกประสงค์ประจำหมู่บ้าน  เพื่อใช้ประกอบกิจกรรมต่าง ๆ เป็นต้น
	     	-  ด้านโครงข่ายคมนาคมและขนส่ง  ควรวางผังระบบโครงข่ายคมนาคม-ขนส่ง  มีการกำหนดศูนย์กลางการบริการที่เด่นชัด  โดยจัดการพัฒนาระบบถนน  ทั้งระดับสายหลัก  สายรอง  ให้สอดคล้องกับการตั้งถิ่นฐานของชุมชน  มีการกำหนดเขตทางให้ชัดเจน  เพื่อรองรับการขยายตัวของชุมชน เช่นทางหลวงชนบท นศ 4048  ทางหลวงชนบท นศ. 4105  และทางหลวงชนบท นศ 3017 และ ถนนสายอื่น ๆ ส่วนพื้นที่ที่อยู่ห่างจากถนนสายหลัก การสัญจรไม่สะดวก  ควรสร้างหรือปรับปรุงให้เชื่อมต่อกันได้โดยทั่วถึง  และได้มาตรฐาน
	     	-  ด้านการใช้ประโยชน์ที่ดิน  ควรกำหนดการใช้ประโยชน์ที่ดินตามศักยภาพและสมรรถนะของดิน  ต้องอนุรักษ์พื้นที่เกษตรกรรมชั้นดีไว้  เช่น พื้นที่การทำนาข้าว  สวนไม้ผล ควรกำหนดมาตรการด้านการขยายพื้นที่เกษตรกรรม  เพราะจะทำให้มีการบุกรุกพื้นที่ป่า  ควรเน้นการพัฒนาด้านคุณภาพการผลิต  สำหรับ  พื้นที่หมู่ที่ 5 (บ้านในดอน)  ควรวางระบบสาธารณูปโภคและสาธารณูปการ  เพื่อรองรับให้เป็นศูนย์กลางการบริหารและการบริการขององค์การบริหารส่วนตำบลฉลอง ในอนาคต
	      	-   ด้านสิ่งแวดล้อม   ควรกำหนดยุทธศาสตร์หรือแนวทางการอนุรักษ์ทรัพยากรธรรมชาติและการรักษาสิ่งแวดล้อมภายขององค์การบริหารส่วนตำบลฉลอง  ตลอดจนการกำหนดแผนงาน/โครงการนำไปสู่การปฏิบัติได้เป็นรูปธรรม  เช่น  การจัดการป่าต้นน้ำ  การจัดการขยะของชุมชนและการจัดหาแหล่งพักผ่อนหย่อนใจภายในชุมชนให้ทั่วถึง  โดยมุ่งเน้นการมีส่วนร่วมของประชาชน












